**8. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2019. november 18.-án tartandó ülésére.**

**Tárgy: Szigeti strand területén lévő 1-es számú üzletre érkezett ajánlatok elbírálása.**

**Előterjesztő:** Kondor Géza polgármester

**Előkészítette:** SzakálNorbert műszaki ügyintéző

 Jogszabállyal nem ellentétes

 ---------------------------

Előterjesztő Tóthné Dr.Titz Éva

 aljegyző

**Tisztelt Képviselő-testület!**

A Révfülöp Nagyközség Önkormányzata és Sibak András egyéni vállalkozó (8300 Tapolca, Honvéd u. 7.) között létrejött, a Szigeti strandterületén, fogadó épületben lévő **1-es** számú 25m2 nagyságú, halsütő, büfé üzletre vonatkozó bérleti szerződés **2019. október 30-án lejárt.**

Sibak András vállalkozó 2019. 10. 09.-én kérelmet nyújtott be Révfülöp Nagyközség Önkormányzata képviselő-testülete részére, hogy a szerződés lejártát követően, a szerződésben foglalt feltételeknek megfelelően, további 3 évre bérbe kívánja venni.

Bérlő kérelmében jelezte, hogy amennyiben Révfülöp Nagyközség Önkormányzata pályázati úton szeretné hasznosítani az üzletet, abban az esetben szeretné pályázatát benyújtani, egyben kéri, hogy a pályázati eljárás lejártáig az üzletben lévő saját tulajdonú eszközeit, berendezéseit térítésmentesen tárolhassa.

Bérlő a bérleményért 2019-ben 450.000 Ft + áfa bérleti díjat fizetette, melyet Révfülöp Nagyközség Önkormányzata által kiállított számla alapján, az Önkormányzat OTP Tapolca Nyrt. által vezetett 11748052-15733957 számú számlájára, egy összegben, július 31.-ig megfizetett.

A korábbi szerződésnek megfelelően, bérlő vállalja, hogy bérleményhez kapcsolódó 15 m2 nagyságú, kijelölt terület használatára köteles külön bérleti szerződést kötni.

Bérlő köteles a bérleti szerződés megkötésével egyidejűleg, egy évi nettó bérleti díjnak megfelelő, 450.000 Ft összegű kauciót befizetni Révfülöp Nagyközség Önkormányzata OTP Tapolca Nyrt. által vezetett 11748052-15733957-06530000 számú letéti számlájára, amely a bérleti idő végén elszámolás keretében bérlő részére visszafizetésre kerül, amennyiben leltár szerint és rendeltetésszerű használatra alkalmas állapotban, közüzemi tartozás nélkül kerül átadásra a bérlemény.

Kérem a Tisztelt Képviselő-testületet, hogy az előterjesztést megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**/2019. (XI. 18.) HATÁROZATA**

**Szigeti strand területén lévő 1-esszámú üzletre érkezett ajánlatok elbírálásáról.**

**I.Révfülöp Nagyközség Önkormányzat Képviselő-testülete (továbbiakban Bérbeadó) a Sibak András egyéni vállalkozó (8300 Tapolca, Honvéd u. 7.), továbbiakban Bérlő kérelmének helyt adva az Önkormányzati tulajdonú, Szigeti strand területén lévő 1-es számú, 25 m2 nagyságú, halsütő, büfé hasznosítású üzlet bérbeadásához 2020. január 01. – 2022. október 30. időpontok között az alábbi kikötésekkel hozzájárul.**

**A 2020. évre megállapított bérleti díj nettó 450.000 Ft + áfa, amely 2021 évtől az előző évi infláció mértékével emelkedik.**

**A bérleti díjat átutalással, Révfülöp Nagyközség Önkormányzatának 11748052-15733957-00000000 számú bankszámlája javára kell megfizetni Tulajdonos részére, az általa kiállított számla alapján, minden év július 31. napjáig.**

**Bérlő vállalja, hogy bérleményhez kapcsolódó 15 m2 nagyságú, kijelölt terület használatára köteles külön bérleti szerződést kötni.**

**Bérlő köteles a bérleti szerződés megkötésével egyidejűleg, egy évi bruttó bérleti díjnak megfelelő, 450.000 Ft + áfa összegű kauciót befizetni Révfülöp Nagyközség Önkormányzata OTP Tapolca Nyrt. által vezetett 11748052-15733957-06530000 számú letéti számlájára, amely a bérleti idő végén elszámolás keretében bérlő részére visszafizetésre kerül, amennyiben leltár szerint és rendeltetésszerű használatra alkalmas állapotban, közüzemi tartozás nélkül kerül átadásra a bérlemény.**

**Felelős: Kondor Géza polgármester**

**Határidő: 2020. január 30**

**II.Révfülöp Nagyközség Önkormányzat Képviselő-testülete (továbbiakban Bérbeadó) a Sibak András egyéni vállalkozó (8300 Tapolca, Honvéd u. 7.) továbbiakban Bérlő) kérelmének helyt adva az Önkormányzati tulajdonú, Szigeti strand területén lévő 1-es számú, 25 m2 nagyságú, strandcikk árusítás hasznosítású üzlet bérbeadásához az alábbi feltételekkel hozzájárul.**

**A bérlet időtartama …. év */maximum 3év/***

**A bérleti díj …… nettó Ft/ év.**

**Révfülöp Nagyközség Önkormányzata Képviselő-testülete felhatalmazza a polgármestert a Bérleti Szerződés elkészítésére és aláírására.**

**Felelős: Kondor Géza polgármester**

**Határidő: 2020. január 30**

**III. Révfülöp Nagyközség Önkormányzat Képviselő-testülete a tulajdonában lévő, Szigeti strand területén lévő 1-es számú 25 m2 üzletet pályázat útján kívánja bérbe adni.**

**A Képviselő-testület felkéri a Gazdasági, Településfejlesztési és Turisztikai Bizottságot, hogy az üzlet hasznosítására vonatkozó pályázati feltételeket dolgozza ki és terjessze a képviselő-testület elé.**

**Felelős: Gazdasági, Településfejlesztési és Turisztikai Bizottság**

**Határidő: 2019. december 31.**

**.**